**Ryan Brodie Johnston** (s. 14. helmikuuta 1992 Sudbury, Ontario, Kanada) on kanadalainen jääkiekkopuolustaja, joka pelaa SM-liigajoukkue Hämeenlinnan Pallokerhossa. Hän on aiemmin pelannut urallaan myös kymmenen NHL-ottelua Montreal Canadiensissa. Johnston laukoo oikealta.

Ura
---

Johnston aloitti jääkiekkoilun kotikaupungissaan Ontarion Sudburyssa. Kaudella 2006–2007 hän pelasi Sudbury Wolvesin junioreissa Ontarion paikallista NOBHL-juniorisarjaa. Kaksi seuraavaa kautta Johnston pelasi GMHL:ää Sudbury Nickel Capital Wolvesissa. Kauden 2007–2008 päätteeksi hänet valittiin sarjan toiseen ja kauden 2008–2009 sarjan ensimmäiseen tähdistökentälliseen. Kitchener Rangers varasi Johnstonin 201. pelaajana OHL:n varaustilaisuudessa 2008, mutta hän ei kuitenkaan koskaan siirtynyt CHL:ään, jotta Johnston voisi jatkossa pelata Yhdysvaltain yliopistosarjoissa. Kauden 2009–2010 hän pelasi GOJHL-juniorisarjan Elmira Sugar Kingsissa.

Vuodet 2010–2012 Johnston pelasi CCHL-junioriliigaa Nepean Raidersissa. Kauden 2010–2011 päätteeksi hänet valittiin sarjan kolmanteen tähdistökentälliseen. Kaudella 2011–2012 Johnston nousi Raidersin varakapteeniksi. Hän voitti koko CCHL:n puolustajien piste- ja syöttöpörssin tehoilla 17+54=71. Pudotuspeleissä Johnston voitti sarjan puolustajien piste-, maali- ja syöttöpörssin tehoilla 9+9=18. Johnston jakoi myös koko sarjan maalipörssin toisen sijan joukkuetoverinsa Brent Norrisin kanssa edellään vain toinen joukkuetoveri Dalen Hedges. Hän voitti kauden päätteeksi CCHL:n mestaruuden, Art Bogart Cupin. Johnston valittiin pudotuspelien arvokkaimmaksi pelaajaksi, sarjan parhaaksi puolustajaksi ja ensimmäiseen tähdistökentälliseen. Vuosina 2012–2015 hän kävi Colgaten yliopistoa pääaineenaan geologia. Kesällä 2014 NHL-varaamaton Johnston osallistui New Jersey Devilsin kehitysleirille. *Junior* -vuotenaan 2014–2015 hän oli Colgaten tehokkain puolustaja Jake Kulevichin kanssa tehoilla 1+14=15.

Kesällä 2015 Johnston osallistui Montreal Canadiensin kehitysleirille. Hän teki heinäkuussa seuran kanssa kaksivuotisen NHL-tulokassopimuksen. Johnston pelasi kauden 2015–2016 suurimmaksi osaksi AHL-joukkue St. John’s IceCapsissa, jossa tulokaskausi toi 37 runkosarjaottelussa 12 syöttöpistettä. Hän debytoi samalla kaudella myös Canadiensin NHL-joukkueessa, jossa Johnston pelasi kolme runkosarjaottelua ilman tehopisteitä. Hän teki NHL-debyyttinsä runkosarjan kolmanneksi viimeisellä kierroksella 5. huhtikuuta 2016 Florida Panthersia vastaan. Johnston sai ottelussa jääaikaa 12.05 minuuttia. Kaudella 2016–2017 hän oli IceCapsin eniten maaleja tehnyt puolustaja viidellä osumallaan. Johnston pelasi kauden aikana NHL:ssä seitsemän runkosarjaottelua ilman tehopisteitä.

Kaudeksi 2017–2018 Johnston siirtyi kaksivuotisella sopimuksella Ruotsin SHL-liigan Luleå HF:ään. Helmikuussa 2018 seura lainasi hänet loppukaudeksi Sveitsin National Leaguen HC Luganoon. Johnston eteni joukkueen kanssa aina liigan finaaleihin saakka, mutta Sveitsin-mestaruuden vei kuitenkin ZSC Lions otteluvoitoin 4–3. Kauden 2018–2019 kynnyksellä, syyskuussa 2018 hänen sopimuksensa Luulajan kanssa purettiin. Samana päivänä Johnstonin vahvistettiin siirtyvän loppukauden kattavalla sopimuksella toiseen SHL-joukkueeseen, nousijajoukkue Mora IK:hon. Hän oli joukkueen tehokkain puolustaja tehoilla 3+19=22. Karsintasarjassa Johnston oli Moran paras pistemies ja syöttäjä tehoilla 1+5=6.

Heinäkuussa 2019 Johnston teki vuoden mittaisen AHL-sopimuksen Toronto Marliesin kanssa. Samana syksynä hän osallistui Toronto Maple Leafsin NHL-harjoitusleirille. Lokakuun 2019 lopulla Marlies kauppasi Johnstonin toiseen AHL-seuraan, San Diego Gullsiin myöhemmin päätettävää korvausta vastaan. Hän pelasi kaudella 2019–2020 Gullsissa 15 ottelua. Maaliskuussa 2020 Johnston siirtyi ECHL-joukkue Idaho Steelheadsin vahvuuteen. Hän pelasi siellä loppukaudella kaikkiaan neljä ottelua, kunnes koronaviruspandemia päätti sarjakauden.

Joulukuussa 2020 Johnson siirtyi loppukauden 2020–2021 kattavalla sopimuksella Saksan DEL-liigan Iserlohn Roostersiin. Hän voitti joukkueen sisäisen tehotilaston lukemalla +7, mutta maaliskuussa 2021 Johnsonin sopimus kuitenkin purettiin, kun hänen täytyi palata henkilökohtaisista syistä kotimaahansa.

Kaudeksi 2021–2022 Johnson siirtyi vuoden mittaisella sopimuksella SM-liigajoukkue Hämeenlinnan Pallokerhoon.

Muuta
-----

Myös Johnstonin sisarukset Kathleen, Sarah, Jacob, Rebecca ja Steven ovat pelanneet jääkiekkoa. Isosisko Kathleen on tullut paremmin tunnetuksi jalkapalloilijana ja pelannut Harvardin yliopistojoukkueessa, isosisko Sarah pelasi hyökkääjänä Cornellin yliopistojoukkueessa, isoveli Jacob pelasi puolustajana ammattilaisena ECHL:ssä, AHL:ssä, Britanniassa ja Tanskassa, isosisko Rebecca on Kanadan naisten maajoukkuehyökkääjä ja kaksinkertainen olympiavoittaja. Pikkuveli Steven pelasi puolestaan hyökkääjänä Dalhousie Universityn yliopistojoukkueessa ja Macaossa. Heidän setänsä Mike Johnston on valmentanut muun muassa NHL-seura Pittsburgh Penguinsia (2014–2015) ja Kanadan A-maajoukkuetta (1992–1993, 1998–1999). Mike toimii nykyään WHL-junioriliigan Portland Winterhawksin päävalmentajana ja toimitusjohtajana.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | Elmira Sugar Kings | GOJHL | 37 | 3 | 20 | 23 | 20 | 12 | 0 | 3 | 3 | 4 |
| 2010–2011 | Nepean Raiders | CCHL | 58 | 11 | 31 | 42 | 32 | 7 | 1 | 3 | 4 | 6 |
| 2011–2012 | Nepean Raiders | CCHL | 56 | 17 | 54 | 71 | 32 | 18 | 9 | 9 | 18 | 8 | Ykköstähdistö |
| 2012–2013 | Colgate Univ. | ECAC | 35 | 0 | 8 | 8 | 30 | – | – | – | – | – |
| 2013–2014 | Colgate Univ. | ECAC | 37 | 4 | 15 | 19 | 37 | – | – | – | – | – |
| 2014–2015 | Colgate Univ. | ECAC | 38 | 1 | 14 | 15 | 26 | – | – | – | – | – |
| 2015–2016 | Montreal Canadiens | NHL | 3 | 0 | 0 | 0 | 0 | – | – | – | – | – |
|  | St. John’s IceCaps | AHL | 37 | 0 | 12 | 12 | 14 | – | – | – | – | – |
| 2016–2017 | Montreal Canadiens | NHL | 7 | 0 | 0 | 0 | 4 | – | – | – | – | – |
|  | St. John’s IceCaps | AHL | 50 | 5 | 13 | 18 | 22 | – | – | – | – | – |
| 2017–2018 | Luleå HF | SHL | 36 | 2 | 9 | 11 | 26 | – | – | – | – | – |
|  | HC Lugano | NL | 1 | 0 | 2 | 2 | 0 | 17 | 2 | 8 | 10 | 20 |
| 2018–2019 | Mora IK | SHL | 50 | 3 | 19 | 22 | 36 | – | – | – | – | – |
| 2019–2020 | San Diego Gulls | AHL | 15 | 1 | 5 | 6 | 0 | – | – | – | – | – |
|  | Idaho Steelheads | ECHL | 4 | 0 | 1 | 1 | 5 | – | – | – | – | – |
| 2020–2021 | Iserlohn Roosters | DEL | 17 | 3 | 10 | 13 | 10 | – | – | – | – | – |
| 2021–2022 | HPK | SM-liiga | 41 | 4 | 16 | 20 | 81 | 2 | 0 | 1 | 1 | 0 |
| 2 kautta | yhteensä | NHL | 10 | 0 | 0 | 0 | 4 | – | – | – | – | – |
| 3 kautta | yhteensä | AHL | 102 | 6 | 30 | 36 | 36 | – | – | – | – | – |
| 2 kautta | yhteensä | SHL | 86 | 5 | 28 | 33 | 62 | – | – | – | – | – |
| 1 kausi | yhteensä | SM-liiga | 41 | 4 | 16 | 20 | 81 | 2 | 0 | 1 | 1 | 0 |
| 1 kausi | yhteensä | DEL | 17 | 3 | 10 | 13 | 10 | – | – | – | – | – |
| 1 kausi | yhteensä | ECHL | 4 | 0 | 1 | 1 | 5 | – | – | – | – | – |
| 1 kausi | yhteensä | NL | 1 | 0 | 2 | 2 | 0 | 17 | 2 | 8 | 10 | 20 |

Lähteet
-------

* Ryan Johnston The Internet Hockey Databasessa (englanniksi)
* Ryan Johnston Eurohockey-sivustolla (englanniksi)
* Ryan Johnston Legends of Hockey -sivustolla (englanniksi)
* Ryan Johnston *Elite Prospects*. Everysport Media Group AB.  (englanniksi)

### Viitteet

1. 1 2 3  Ryan Johnston - 2013-14 Men's Ice Hockey Roster - Colgate Athletics *gocolgateraiders.com*.  14.9.2014. Colgate University Athletics. Viitattu 28.6.2017. (englanniksi)
2. 1 2 3 4 5 6  Ryan Johnston *Elite Prospects*. Everysport Media Group AB.  (englanniksi)
3. ↑  Elite Prospects - CCHL Stats 2011-2012 *eliteprospects.com*. Everysport Media Group AB. Viitattu 20.7.2021. (englanniksi)
4. ↑  Elite Prospects - CCHL Stats 2011-2012 *eliteprospects.com*. Everysport Media Group AB. Viitattu 20.7.2021. (englanniksi)
5. ↑  Elite Prospects - CCHL Stats 2011-2012 *eliteprospects.com*. Everysport Media Group AB. Viitattu 20.7.2021. (englanniksi)
6. ↑  Elite Prospects - Colgate Univ. *eliteprospects.com*. Everysport Media Group AB. Viitattu 20.7.2021. (englanniksi)
7. ↑  Canadiens sign defenseman Ryan Johnston to a two-year contract  13.7.2015. MONTREAL:  Montreal Canadiens. Viitattu 28.6.2017. (englanniksi)
8. ↑  Florida Panthers - Montreal Canadiens - April 5th, 2016 *NHL.com*.  5.4.2016. National Hockey League. Viitattu 28.6.2017. (englanniksi)
9. ↑  Elite Prospects - St. John's IceCaps *eliteprospects.com*. Everysport Media Group AB. Viitattu 20.7.2021. (englanniksi)
10. ↑  Hedlund, Robert: Offensiv back klar för LHF *luleahockey.se*.  26.6.2017. Luleå Hockey Drift AB. Viitattu 28.6.2017. (ruotsiksi)
11. ↑  Regatti, Fabio: In arrivo il difensore Ryan Johnston *hclugano.ch*.  28.2.2018. Hockey Club Lugano SA. Viitattu 23.8.2018. (italiaksi)
12. ↑  Hedlund, Robert: Johnston lämnar Luleå Hockey *luleahockey.se*.  15.9.2018. Luleå Hockey Drift AB. Viitattu 28.6.2017. (ruotsiksi)
13. ↑  Åström, Kenny: Mora IK värvar NHL-meriterad back *moraik.se*.  15.9.2018. Mora IK Fastighets AB. Viitattu 20.7.2021. (ruotsiksi)
14. ↑  Elite Prospects - Mora IK *eliteprospects.com*. Everysport Media Group AB. Viitattu 20.7.2021. (englanniksi)
15. ↑  Marlies Sign Ryan Johnston and Michael Kapla *torontomarlies.ca*.  18.7.2019. Toronto Marlies. Viitattu 20.7.2021. (englanniksi)
16. ↑  Maple Leafs Announce 2019 Training Camp Roster *nhl.com/mapleleafs*.  12.9.2019. Toronto Maple Leafs. Viitattu 20.7.2021. (englanniksi)
17. ↑  Gulls Acquire Defenseman Ryan Johnston from Toronto Marlies *sandiegogulls.com*.  31.10.2019. San Diego Gulls Hockey Club, LLC. Viitattu 20.7.2021. (englanniksi)
18. ↑  Gulls Recall Johnston from Idaho *sandiegogulls.com*.  5.3.2020. San Diego Gulls Hockey Club, LLC. Viitattu 20.7.2021. (englanniksi)
19. ↑  Ryan Johnston verstärkt Roosters-Defensive *iserlohn-roosters.de*.  18.12.2020. Iserlohn Roosters GmbH & Co. KG. Viitattu 20.7.2021. (saksaksi)
20. ↑  Elite Prospects - Iserlohn Roosters *eliteprospects.com*. Everysport Media Group AB. Viitattu 20.7.2021. (englanniksi)
21. ↑  Roosters lösen Vertrag mit Ryan Johnston auf *iserlohn-roosters.de*.  12.3.2021. Iserlohn Roosters GmbH & Co. KG. Viitattu 20.7.2021. (saksaksi)
22. ↑  Wennström, Antti: HPK vahvisti puolustustaan useammissa sarjoissa kypsytetyllä kanadalaisella − odotetaan johtavaa pelaajaa *Jatkoaika.com*.  14.7.2021. Jatkoaika r.y. Viitattu 20.7.2021.
23. ↑  Sarah Johnston *Elite Prospects*. Everysport Media Group AB.  (englanniksi)
24. ↑  Jacob Johnson *Elite Prospects*. Everysport Media Group AB.  (englanniksi)
25. ↑  Rebecca Johnston *Elite Prospects*. Everysport Media Group AB.  (englanniksi)
26. ↑  Steven Johnston *Elite Prospects*. Everysport Media Group AB.  (englanniksi)
27. ↑  Mike Johnston Team Staff Profile - Elite Prospects *eliteprospects.com*. Everysport Media Group AB. Viitattu 20.7.2021. (englanniksi)

HPK – SM-liiga
6 Pihlström (**A**) |
10 Vesterinen |
12 Päivärinta |
14 Ahonen |
17 Hietanen (**C**) |
18 Savolainen |
19 Rautiainen |
23 Toivonen |
25 Huttunen |
28 Nenonen (**A**) |
29 Ruokonen |
30 Rajaniemi |
31 Markkanen |
34 Wold |
37 Ikonen |
38 Karjalainen |
40 Nurmi |
44 Reini |
49 Tapio |
53 Janatuinen |
54 Pärssinen |
58 Henriksson |
65 Loimaranta |
72 Liukas |
74 Nikkilä |
82 Tuulola |
89 Ketola |
91 Mustonen |
95 Toivola |
-- Juvonen |
-- Järvelä |
-- Lukkari |
-- Ka. Saarinen |
-- Ki. Saarinen |
-- Talvikunnas  

Valmentajat Lehtonen – Sirento-Manninen – Virta – Virtanen – Sarvela